| 1:Mənam tatə versukum, aka wənna ɗəf məs adawyaŋ na əpel na zeŋgille, daga duniya tay tagay ɓa, əpel nan tay dabəŋ ki wətəŋ zəga pakə. Məpprəmək pay adaw pele, mulak də haramə, gesiŋ mulaka, mərəŋ gənək də vamə. | |
| 2:Daga əpeliŋ ade, arbanək zəni, mulaka. Vini mədaw pel sukum wənnani, zəga an muwəl mədarbani ndəni zeŋgille məs nasan ha faɗə, tay də Maŋgəlva daga farfarə. Ndəni kan Maŋgəlva arban səmə. | |
| 3:Zəga an məs muwəl də haramə, an məs məpprəm də sləmamə, ndəni mədaw nah sukum tamə, vi kəsapaŋ gən də mənamə, vi wəsap nam dəsan gən də Affəni gəm də Wətəni ndəni Zezu Krestu. | |
| 4:Mədaw ver sukum wənnəs na, vi wənek dəknah gən amakramə. | |
| 5:Aŋki labara an məs məpprəm səza Zezu Krestu, annani mədarban sukum: Maŋgəlvayi təki babara, guzli taya zan ko suɗike ɓa. | |
| 6:An mənahək na məslerik də Maŋgəlva, yaŋ bo mənam tatə sam ara guzliyo, məs tepelkeɗ mənani də əpel namə də wəza namə. | |
| 7:Amma an mənam tatə daw ara təki babara va Maŋgəlva sən kiyən asan atəki babara, asna məsappək awalaŋ zəmə, mbel na Wətən waviyanən mambray nam pakə. | |
| 8:An mənahək na məgəɗ mambray ɓa, dərwa na zəm mədaw mbəɗani, goŋga na Maŋgəlva taya makram ɓa. | |
| 9:An məɗiyək marava vi mambray nam aba Maŋgəlva mərban sənəka, waməɓap wəsənən gesiŋ vi əpel nan aziwik gesiŋ waviyan səm mambray namə, waskoɓ səm an məgəɗ pakə. | |
| 10:An mənahək na mənam tat də mambray ɓa, asna məɗiyək Maŋgəlva ka məs tepelke əpel nan bo atər na wəray azam ɓa. | |